**INFORMARE**

**PRIVIND ÎNSCRIEREA DATELOR ÎN REGISTRUL AGRICOL**

**PERIOADA 2020-2024**

Având în vedere prevederile Ordonanței Guvernului nr. 28/2008 cu modificările și completările ulterioare, privind registrul agricol și a Ordinului 25/1382/37/1642/14297/746/20/2020 privind aprobarea Normelor tehnice de completare a registrului agricol pentru perioada 2020-2024, vă facem cunoscut următoarele:

**Registrul agricol constituie documentul oficial de evidență primară unitară**, în care se înscriu date cu privire la gospodăriile populației și la societățile /asociațiile agricole, precum și la orice alte persoane fizice și /sau juridice care au teren în proprietate /folosință și /sau animale, și anume :

1. Componența gospodăriei/exploatației agricole fără personalitate juridică
2. Terenurile aflate în proprietate identificate pe parcele și categorii de folosință, intravilan/extravilan
3. Terenurile agricole aflate în folosință și modul de deținere a respectivelor suprafețe agricole
4. Modul de utilizare a suprafețelor agricole, respectiv: suprafața arabilă cultivată cu principalele culturi, suprafețele de teren necultivat, ogoarele, suprafața cultivată în sere, solare și alte spații protejate, suprafața utilizată pentru culturi succesive în câmp, culturi intercalate, culturi modificate genetic pe raza localității și suprafața cultivată cu legume și cartofi în grădinile familiale, nr. pomilor răzleți, suprafața plantațiilor pomicole și nr. pomilor, alte plantații pomicole aflate în teren agricol, viile, pepinierele viticole și hameiștile, suprafețele efectiv irigate în câmp
5. Animalele domestice și /sau animalele sălbatice crescute în captivitate, respectiv: situația la începutul semestrului, evoluția efectivelor de animale în cursul anului aflate în proprietatea gospodăriilor/exploatațiilor agricole fără personalitate juridică, cu domiciliul în localitate, și /sau în proprietatea entităților cu personalitate juridică, care au activitate pe raza localității
6. Echipamentele, utilajele și instalațiile /agregatele pentru agricultură și silvicultură, mijloacele de transport cu tracțiune animală și mecanică existente la începutul anului
7. Aplicarea îngrășămintelor, amendamentelor și produselor de protecția plantelor, utilizarea îngrășămintelor chimice la principalele culturi
8. clădirile existente la începutul anului pe raza localității
9. atestatele de producător și carnetele de comercializare eliberate/vizate
10. mențiuni cu privire la sesizările /cererile pentru deschiderea procedurilor succesorale înaintate notarilor publici
11. înregistrări privind exercitarea dreptului de preempțiune
12. înregistrări privind contractele de arendă
13. înregistrări privind contractele de concesiune/închiriere
14. alte mențiuni

**Înscrierea datelor în registrul agricol**

În registrul agricol se înscriu gospodăriile populației, cu tot terenul în proprietate și cel pe care îl utilizează în arendă, în parte, în asociere sau sub altă formă, după caz, clădirile utilizate ca locuință și construcțiile anexe și animalele pe care le dețin pe raza unei localități, indiferent de domiciliul proprietarului.

***La comune se înscriu în registrul agricol toate gospodăriile populației chiar dacă nu dețin terenuri agricole și silvice, animale sau clădiri utilizate ca locuință și construcții anexe.***

***La orașe, municipii și sectoare ale mun. București se înscriu în registrul agricol numai gospodăriile care dețin terenuri agricole și silvice , precum și acelea care dețin animale pe raza lor administrativ teritorială.***

Persoanele care nu au domiciliul în localitate, inclusiv persoanele cu domiciliul în altă țară, dar care au pe raza localității terenuri, animale sau clădiri existente la începutul anului pe raza localității vor fi înscrise în registrul agricol după gospodăriile persoanelor care au domiciliul în localitate și după ce s-au lăsat file libere pentru gospodăriile care se vor forma ulterior datei întocmirii registrului.

**Înscrierea datelor în registrul agricol în a cărei rază administrativ-teritorială își are domiciliul capul gospodăriei se face pe baza declarației date pe proprie răspundere sau pe bază de documente ,de capul gospodăriei sau, în lipsa acestuia, de un alt membru major al gospodăriei care dispune de capacitate deplină de exercițiu.**

**Pentru persoanele juridice datele se înscriu în registrul agricol pe baza declarațiilor date de reprezentantul legal respectiv, însoțite de documente.**

**Înscrierea în registrul agricol a datelor privind componența gospodăriei/exploatației agricole fără personalitate juridică se face pe baza declarației date de capul gospodăriei** sau, în lipsa acestuia, de un alt membru major al gospodăriei, care dispune de capacitate deplină de exercițiu, după cum urmează:

a) Prin vizitarea persoanelor fizice de către persoanele împuternicite cu completarea registrului agricol

b) La primărie, în cazul în care un reprezentant major al persoanei fizice se prezintă din propria inițiativă sau pentru rezolvarea altor probleme

c) Pe baza declarației trimise prin poștă, cu confirmare de primire, pe cheltuiala persoanei care are obligația de a fi înregistrată în registrul agricol

d) Pe baza unei procuri notariale date de capul gospodăriei

e) Prin invitarea la primărie a persoanelor fizice/juridice care au obligația să efectueze declarațiile pentru înscrierea datelor în registrul agricol

**Înscrierea în registrul agricol a datelor privind clădirile și terenurile** , **a titularului dreptului de proprietate asupra acestora, precum și a schimbării categoriei de folosință se poate face numai pe bază de documente anexate la declarația făcută sub semnătura capului de gospodărie sau, în lipsa acestuia , al unui membru major al gospodăriei, sub sancțiunea nulității. În cazul în care nu există documente, înregistrarea în registrul agricol a datelor privind clădirile și terenurile, a titularului dreptului de proprietate asupra acestora, precum și a schimbării categoriei de folosință se poate face pe baza declarației date sub semnătura capului gospodăriei sau, în lipsa acestuia, de un alt membru major al gospodăriei, sub sancțiunea nulității. Aceste declarații pot fi date, potrivit persoanei fizice obligate să declare în registrul agricol, după cum urmează:**

**a) în fața secretarului localității**

**b) în fața notarului public**

**c) la misiunile diplomatice și oficiile consulare ale României**

Modalitatea prevăzută la alin (1) lit. e) se poate utiliza numai dacă este aprobată prin hotărâre a consiliului local, la inițiativa primarului.

**Declaratia - un act de voință a persoanei fizice care angajează răspunderea juridică a sa, inclusiv cea penală care sancționează falsul în declarații , de regulă prin completarea unui formular –tip , prin care se aduce la cunoșțință autorității executive a administrației publice locale datele care trebuie înscrise în registrul agricol, poate avea și denumirea de cerere-declarație , în cazul în care prin același document se solicită și eliberarea unei adeverințe ori a unui certificat, după caz, prin care se atestă un drept sau un fapt ori se confirmă exactitatea sau realitatea unui fapt ori se atestă o anumită calitate în vederea valorificării anumitor drepturi de către persoana care solicită eliberarea unui astfel de document, potrivit prevederilor Ordonanței Guvernului nr. 33/2002 privind reglementarea eliberării certificatelor și adeverințelor de către autoritățile publice , aprobată cu modificări prin Legea nr. 223/2002. Pe această declarație se înscrie sau se aplică parafa cu mențiunea : Dată în fața noastră pentru Registrul agricol, volumul….., poziția nr……, care cuprinde , lizibil și integral , numele și prenumele persoanei în fața căruia se semnează , data semnăturii, precum și semnătura sa.**

T**ermenele la care persoanele fizice și juridice au obligația să declare** datele pentru înscrierea în registrul agricol sunt următoarele:

a) **între 5 ianuarie și ultima zi lucrătoare a lunii februarie**, pentru datele anuale privind membrii gospodăriei, terenul aflat în proprietate/folosință, clădirile și mijloacele de transport cu tracțiune animală și mecanică, mașinile , utilajele și instalațiile pentru agricultură, efectivele de animale existente în gospodărie/unitatea cu personalitate juridică ,precum și modificările intervenite în cursul anului precedent

b) **între 1 și ultima zi lucrătoare a lunii mai**, pentru datele privind categoria de folosință a terenului, suprafețele cultivate, numărul pomilor în anul agricol respectiv

c) persoanele fizice și juridice au obligația să declare date, pentru a fi înscrise în registrul agricol, și în afara termenelor prevăzute la lit. a) și b) **în termen de 30 de zile de la apariția oricărui modificări.**

În cazul în care persoanele fizice sau cele juridice nu fac declarațiile prevăzute la alin (1) , se consideră că nu au intervenit nici un fel de modificări , fapt pentru care în registrul agricol se reportează din oficiu datele din anul precedent, cu mențiunea ,, report din oficiu,, la rubrica semnătura declarantului.

Datele scrise în registrul agricol privind efectivele de animale sunt puse de acord cu evidențele sanitar- veterinare. Medicii veterinari de liberă practică împuterniciți să efectueze unele activități sanitar-veterinare publice și reprezentanții Agenției Naționale pentru Zootehnie «Prof. Dr. G. K. Constantinescu» au obligația punerii la dispoziția primarilor a informațiilor privind efectivele de animale deținute de persoanele fizice sau juridice.

Atât în cazul clădirilor, cât și al terenurilor, dacă se constată diferențe între suprafețele înscrise în actele de proprietate și situația reală rezultată din măsurătorile executate în condițiile Legii nr. 7/1996, republicată, cu modificările și completările ulterioare, în registrele agricole se înscriu suprafețele care corespund realității, **dovedite prin lucrări tehnice de cadastru.**

În cazul în care, într-un act de proprietate, un teren are consemnată o altă categorie de folosință decât situația reală, în registrul agricol se înscrie categoria de folosință care corespunde realității, pe baza declarației depuse de persoana care are această obligație, potrivit prezentei ordonanțe. În mod similar se procedează și în cazul în care, într-un act de proprietate, un teren este consemnat că figurează în intravilan/extravilan, iar acesta, potrivit planurilor urbanistice generale ori planurilor urbanistice zonale, este situat în extravilan/intravilan.

În cazul în care o clădire este în stare avansată de degradare ca urmare a unui dezastru natural, radierea din registrul agricol se face pe baza autorizației de desființare, emisă potrivit legii.

Atașăm model :

Declarație pentru completarea registrului agricol persoane fizice/juridice

Declarație privind înregistrarea /modificarea datelor în registrul agricol persoane fizice/juridice -Anexa 1 la normele de aplicare

Nota de constatare întocmită cu prilejul verificărilor pe teren privind situația reală a datelor declarate la registrul agricol –Anexa nr. 2 la Norme tehnice

***Acte necesare***

* cerere /declaratie *(prin orice mijloc de corespondenta)* – in cazul persoanelor fizice sau juridice care nu se pot prezenta personal la sediul institutiei
* CNP al tuturor membrilor gospodariei conf. act de identitate sau certificat de nastere / casatorie
* actele doveditoare ale dreptului de proprietate asupra imobilelor titlu de proprietate, contract de vanzare-cumparare, donatie, certificat mostenitor, sentinta civila. In cazul terenurilor aflate in folosinta contract de arendare sau alte contracte din care rezulta dreptul de folosinta.
* extras de carte funciara sau, dupa caz, plan de amplasament si delimitare, fisa bunului imobil
* pentru constructii: autorizatie de construire, proces verbal de receptie la terminarea lucrarilor sau dupa caz, certificat de atestare a edificarii constructiei.
* in cazul efectivelor de animale acte emise de catre autoritatea sanitar-veterinara din care rezulta luarea in evidenta, crotalierea,